text: লিশটেনস্টাইন ফুটবল অ্যাসোসিয়েশন (, ; এছাড়াও সংক্ষেপে এলএফএ এবং এলএফভি নামে পরিচিত) হচ্ছে লিশটেনস্টাইনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৪ সালের ২৮শে এপ্রিল তারিখে প্রতিষ্ঠিত হয়েছে। এটি প্রতিষ্ঠার ৪০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর ১৯৭৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর লিশটেনস্টাইনের শানে অবস্থিত।
  
  এই সংস্থাটি লিশটেনস্টাইনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিশটেনস্টাইন ফুটবল কাপের সকল কার্যক্রম পরিচালনা করে। যেহেতু লিশটেনস্টাইনের ৮টিরও (সংরক্ষিত দল ছাড়া ৭টি) কম সক্রিয় দল রয়েছে, এর ফলে এটি উয়েফার সদস্যভুক্ত একমাত্র দেশ যেখানে কোন জাতীয় লীগ সংগঠিত হয় না। এর জন্য লিশটেনস্টাইনের দলগুলো সুইস ফুটবল লীগ পদ্ধতিতে খেলে। বর্তমানে লিশটেনস্টাইন ফুটবল অ্যাসোসিয়েশনের সভাপতির দায়িত্ব পালন করছেন উগো কুয়াডেরার এবং সাধারণ সম্পাদকের দায়িত্ব পালন করছেন পিটার জেহলে।
  
  কর্মকর্তা
  
  তথ্যসূত্র
  
  বহিঃসংযোগ
    
   ফিফা-এ লিশটেনস্টাইন ফুটবল অ্যাসোসিয়েশন 
   উয়েফা-এ লিশটেনস্টাইন ফুটবল অ্যাসোসিয়েশন 
  
  বিষয়শ্রেণী:লিশটেনস্টাইন ফুটবল অ্যাসোসিয়েশন
  বিষয়শ্রেণী:১৯৩৪-এ লিশটেনস্টাইন-এ প্রতিষ্ঠিত
  বিষয়শ্রেণী:১৯৩৪-এ প্রতিষ্ঠিত ক্রীড়া সংস্থা
  বিষয়শ্রেণী:লিশটেনস্টাইনের ক্রীড়া নিয়ন্ত্রণ সংস্থা
  বিষয়শ্রেণী:লিশটেনস্টাইনের ফুটবল পরিচালনা পরিষদ
  বিষয়শ্রেণী:উয়েফার সদস্য
title: লিশটেনস্টাইন ফুটবল অ্যাসোসিয়েশন